Odense Adresse-Contoirs Efterretninger, 1846-09-19
Den følgende Dag lod Hs. Maj. de i Slesvig garnisonerende Tropper defilere forbi Slottet, yttrede sin allerhøieste Tilfredshed med Troppernes fortræffelige Holdning og bevilgede dem som et Beviis paa sin Tilfredshed dobbelt Lønning for denne Dag; derefter toges det 1ste Dragonregiments Hospital og Stalde, Domkirken, som for Tiden underkastes en Hovedreparation for den kongelige Kasses Regning, Hospitalet for Sindsvage m. v. i Øiesyn. Om Middagen var stort Taffel paa Gottorf, efterat Hs. Majestæt forud havde givet privatAudientser til dem, som dertil meldte sig, og efter Taflet begav Allerhøistsamme sig til Louisenlund. Om Aftenen behagede det Hs. Majestæt efter Jndbydelse at drikke Thee hos Kammerherre Scheel, som i denne Anledning havde arrangeret et Bal, hvori et meget talrigt Selskab, deeltog i den muntreste og gladeste Stemning. Den hele Dag og Aften viste der sig ikke mindste Spor til nogen Uorden. Da Hs. Maj. den følgende Formiddag Kl. 10 forlod Slesvig, var Byens Magistrat og de deputerede Borgere opstillede ved Udkjørselen af Byen, hvor Borgmesteren fremtraadte og udbad sig endnu engang at maatte bevidne Hs. Maj. den ubegrændsede Ærbødighed, som Magistraten nærede for Allerhøistsamme og at udtale deres inderligste og oprigtigste Beklagelse over de Uordener, som en Deel af den laveste Pøbel havde gjort sig skyldig i, og som af alle retsindige Borgere betragtedes med den dybeste Jndignation, hvorfor Man ogsaa burde frembære den Bøn, at Hs. Maj. ikke vilde tilregne Borgerne, hvad enkelte vildledte Almuesfolk maatte have forbrudt, men snart igjen beære Byen med sin allerhøieste Nærværelse. Hs. Maj. svarede hertil, at Allerhøistsammes Bestræbelse stedse var at handle retfærdigt, han vilde derfor vist ikke lade de Uskyldige undgjælde med de Skyldige, men han vilde heller ikke undlade mod disse at gaae frem med den Alvor og den Strenghed, som han skyldte sin egen Værdighed, og Borgernes Sikkerhed, han fordrede derfor en streng Undersøgelse af de forefaldne Uordener og alvorlig Straf for Ophavsmændene til samme, idet han paa ingen Maade vilde taale saadanne Optrin, hvorved Man tilsidesatte den Agtelse, Man skyldte Kongen, og bragte den offentlige Sikkerhed i Fare; han vilde haabe, at der snart vilde vise sig en bedre Aand i Slesvig, og da, men heller ikke før, vilde han gjerne igjen besøge Byen, Paa Veien til Rendsborg saavelsom ved Modtagelsen der, fandt den største Orden og Rolighed Sted. Efterat Hs. Maj. var aftraadt i Gouvernementshuset, inspicerede han strax tilfods den hele paa Paradepladsen opstillede Garnison og lod samme defilere forbi sig, hvorefter Hs. Maj. med lydelig og klangfuld Stemme henvendte følgende Ord til Tropperne: "Det glæder mig at see mig omgiven af saa skjønne og herlige Tropper, J ere mine brave Soldater, jeg sætter min Tillid til Eders Troskab. Leve den fjerde Jnfanteri-Brigade, leve det andet Artilleri-Regiment!" Tropperne udbrøde derpaa i et begeistret og ofte gjentaget Hurraraab for Hs. Majestæt. Ogsaa disse Tropper bevilgedes dobbelt Lønning og Underofficerernes Koner tilstodes under Mændenes Fraværelse ved den forestaaende Leir, den Understøttelse, som ellers kun tilkommer dem, naar Mændene ere paa Marschen udenfor Landet. Ved Ankomsten til Amtet Pløen modtoges Hs. Maj. af en stor Deel Bønder med Fakler, og flere af de Huse og Gaarde som passeredes, efterat det var blevet mørkt, vare illuminerede, ligesom hele Byen Pløen ogsaa var almindelig illumineret. Ankomsten hertil var Løverdag Aften Kl. 8. J Gaar bivaanede Hs. Majestæt, som befinder sig i bedste Velgaaende efter Reisen, den offentlige Gudstjeneste i Kirken. Jblandt de Personer, som derefter meldte sig til Audients, var ogsaa Klosterprovst Grev Reventlow i Pretz, men af den jourhavende Adjutant blev det ham tilkjendegivet, at Hs. Majestæt hverken ønskede at see ham eller nogen af de andre Medlemmer af den sidste holsteenske Stænderforsamling, som havde forladt Forsamlingen. Jdag aflægger Hs. Maj. et Besøg paa Panker hos Hs. Kgl. H. Landgrevinden og Hs. Durchl. Landgrev Wilhelm, af Hessen.